Kännykän runsas käyttö ei yleensä ole riippuvuutta vaan kyvyttömyyttä hallita impulsseja – Aivot voi opettaa irti kännykän orjuudesta pienillä teoilla

Aina kun luemme kännykästä viestin tai piipahdamme sosiaalisessa mediassa, aivoissamme erittyy tilkka koukuttavaa mielihyvähormonia, sanoo päihdelääketieteen työelämäprofessori Kaarlo Simojoki.

Se on monella kädessä ensimmäisenä aamulla ja viimeisenä illalla, bussipysäkillä ja teatterin väliajalla – eikä edes vessareissusta selviä nykyään ilman sitä.

Kännykkähän se.

Eri tutkimusten mukaan keskiverto älypuhelimen käyttäjä vilkuilee puhelintaan jopa 150–221 kertaa päivässä. Onko suurin osa Suomesta koukussa kapulaan? Kärsiikö koko kansakunta kännykkäriippuvaisuudesta?